Im Geg'nsåtz dazua woa de Wiener Zeitschrift für Kunst, Literatur und Mode (Nr. 82, 25. April 1845, S. 327.) aa mit'n Origenäu recht z'fried'n, weu's „unter die gelungensten, pikantesten und ergötzlichsten Farcen“ g'höa'n tuat; in Nestroy sei Beoawatung wiad ois „sehr gelungen, reich an witzigen Ein- und Ausfällen und an guten Couplets“ beschrieb'n:„Die eigentliche Burleske hat an Nestroy ihren großartigsten Repräsentanten.“ Weidare Auffüahrungan Der Wanderer håt Unverhofft scho aum 12. Mai 1845 „ein Cassastück ersten Ranges“ g'hass'n, wås duach a große Auzoih von Auffüahrungan in Wean, owa'r aa in aundare Städt' bestäticht wua'n is.